Sofija Smetonienė

Sofija Chodakauskaitė-Smetonienė (1884 m. gruodžio 29 d. Gavenoniai (dabar Šiaudiniai), Pašvitinio valsčius, Šiaulių apskritis – 1968 m. gruodžio 28 d. Klivlendas, JAV) – Lietuvos visuomeninė veikėja, 1-ojo Lietuvos prezidento Antano Smetonos žmona, 1919–1920 m. ir 1926–1940 m. pirmoji valstybės dama.

 Biografija 
Gimė dvarininkų Antano Chodakausko (1850-1925) ir Marijos Joanos Chodakauskaitės-Chodakauskienės (1852-1910) šeimoje. Sofijos krikšto motina buvo tėvo sesers dukra – Gabrielė Petkevičaitė-Bitė.Gabrielės Petkevičaitės-Bitės ryšiai su Pakruojo kraštu Mokslus ėjo Mintaujos gimnazijoje. Baigusi mokslus apsigyveno pas tėvus naujai įgytame dvare Sebentiškyje, N. Radviliškio valsčiuje Biržų apskrityje. Čia 1903 m. per Kalėdas įvyko A. Smetonos ir Sofijos sužieduotinės. A. Smetona ir prieš tai buvo artimas Chodakauskų šeimai. Nuo 1895 m. jis keletą vasarų dirbo pas juos namų mokytoju.Akiras Biržys „Lietuvos miestai ir miesteliai. II tomas. Biržų apskritis“, Kaunas, 1932 m. 156 psl.

1904 m. po vestuvių apsigyveno Vilniuje. Čia greit pelnė lietuvių liaudies ir inteligentų simpatijas. I pasaulinio karo metu vadovavo šalpos ir globos organizacijai.

1919 m. persikėlė gyventi į Kauną, dalyvavo labdaros veikloje. Kai A. Smetona buvo išrinktas Lietuvos prezidentu, tapo pirmąja valstybės dama, buvo aktyvi moterų judėjimo veikėja,MOTERŲ VISUOMENINĖ IR KULTŪRINĖ VEIKLA TARPUKARIO LIETUVOJE  Vytauto Didžiojo muziejaus statybų komiteto iždo globėja,1930-ieji – Vytauto Didžiojo metai V. Kudirkos mokyklos statybos fundatorė.V. Kudirkos mokykla

Po Tarybų Sąjungos ultimatumo, 1940 m. birželio mėn. kartu su vyru pabėgo į Vokietiją, vėliau – į Šveicariją ir pagaliau – į Klivlendą (JAV), kur gyveno jų sūnus Julius.

 Šeima 
1904 m. rugpjūčio 14 d. Pašvitinio bažnyčiojePašvitinio bažnyčia  Sofija Smetonienė ištekėjo už Antano Smetonos. Jie susilaukė trijų vaikų:

 dukra Marija (1905–1992 m.) – ištekėjo už Aloyzo Valušio.
 dukra Birutė (1906–1909 m.).
 sūnus Julius (1913–1974 m.) – buvo vienas geriausių tarpukario Lietuvos tenisininkų.Tarpukario sportas: su Prezidento „palaiminimu“ (VI dalis) Žmona Birutė Nasvytytė.

 Nuorodos 
S. Smetonienė: neįmintos pirmosios ponios mįslės 

 Šaltiniai 

Kategorija:Valstybių ir vyriausybių vadovų sutuoktiniai